இரீட்டா தேவி

இரீட்டா தேவி (Reeta Devi) இந்தியாவைச் சேர்ந்த ஓர் அரசியல்வாதியாவார். 1975 ஆம் ஆண்டு நவம்பர் மாதம் 26 ஆம் தேதியன்று இவர் பிறந்தார்.  தற்போது இந்தோரா சட்டமன்றத் தொகுதியில் சட்டமன்ற உறுப்பினராகப் பணியாற்றுகிறார்.  2017 ஆம் ஆண்டு நடைபெற்ற மாநில சட்டமன்றத் தேர்தலில் இந்தோரா தொகுதியில் போட்டியிட்டு இரீட்டா தேவி வெற்றி பெற்றார்.

 வாழ்க்கைக் குறிப்பு 
1975 ஆம் ஆண்டு நவம்பர் மாதம் 26 ஆம் தேதியன்று இமாச்சலப் பிரதேசத்தின் காங்ராவில் உள்ள புக்னாராவில் துலோ ராம் மற்றும் கிருட்டிணா தேவி ஆகியோருக்கு மகளாக தேவி பிறந்தார். தனது பள்ளிக் கல்வியை இடைநிலைக் கல்வி வரை பயின்றார். பின்னர் தொழிற்கல்வியாக தர்மசாலாவில் வெட்டுதல் மற்றும் பூத்தையல் பிரிவில் பட்டயம் பெற்றார். 
 அரசியல் 
2010 ஆம் ஆண்டு முதல் தேவியின் தீவிர மாநில அரசியல் பிரவேசம் தொடங்கியது. பின்னர் 2017 ஆம் ஆண்டு திசம்பர் மாதத்தில் இவர் பதின்மூன்றாவது இமாச்சலப் பிரதேச சட்டமன்றத்திற்குத் தேர்ந்தெடுக்கப்பட்டார்.

 மேற்கோள்கள் 

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:1975 பிறப்புகள்
பகுப்பு:இமாச்சலப் பிரதேச நபர்கள்
பகுப்பு:இமாச்சலப் பிரதேச சட்டமன்ற உறுப்பினர்கள்